अविरल बर्षाको कारण भक्तपुरको हनुमन्ते खोलामा गएराति पानीको वहाव बढ्दा भक्तपुरको विभिन्न स्थान जनमग्न भएको महानगरिय प्रहरी परिसर भक्तपुरले जनाएको छ । भक्तपुरको दुवाकोट, दक्षिणी बेल्ट, राधेराधेबाट निकोसेरा जाने आउने सडक, लिवाली, सल्लाघारी, चाँगुनारायण इट्टाभट्टाको तल्लो बेल्ट, ब्रम्हयाणी, नगरकोट जाने नयाँबाटोलगायतका क्षेत्र जलमग्न भएको हो । लिवाली जलमग्न हुँदा जगातीबाट कमलविनायक सडक बिहान बिहान साढे ४ बजे बाट पूर्णरूपमा अवरुद्ध भएको छ ।
नेपाली सेना, नेपाल प्रहरीले डुबान क्षेत्रमा परेका स्थानीयको डुंगा र क्रेनको सहायताले उद्धार गरिरहेको छ ।